Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 230/12/4403	Nitra, 12.3.2014
EEČ : 2-32-134-2014

U Z N E S E N I E

Trestná vec:	obvinený XXXXX  
Prečin:	prečin krádeže podľa § 212 odsek 1 Trestného zákona

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa XXXXX, spisová značka 3 Pv 230/12/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistený deň v mesiaci máj roku 2011 v obci XXXXX č. 92 z pozemku rodinného domu odcudzil vlečku bez evidenčného čísla, nezisteného typu a výrobného čísla, ktorú spoločne s XXXXX a XXXXX, ktorým uviedol, že XXXXX mu vlečku požičal, odtiahol do miesta svojho trvalého bydliska na adresu XXXXX č. XXXXX, kde následne vlečku rozpílil a odovzdal do zberných surovín, čím poškodenému XXXXX, bytom XXXXX č. XXXXX, spôsobil škodu vo výške 1.000,- eur.   

Uznesením prokurátora Okresnej prokuratúry Nitra zo dňa XXXXX spisová značka 3 Pv 230/12/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry Nitra, sp. zn. 3Pv 230/12-17 zo dňa 18.01.2013, ktoré nadobudlo právoplatnosť dňa 05.02.2013, bolo podľa § 216 odsek 1 Trestného poriadku podmienečne zastavené trestné stíhanie vedené voči menovanému obvinenému pre prečin krádeže podľa § 212 odsek 1 Trestného zákona, ktorý spáchal na vyššie uvedenom skutkovom základe.
Obvinenému XXXXX bola súčasne podľa § 216 odsek 2 Trestného poriadku určená skúšobná doba podmienečného zastavenia trestného stíhania v trvaní 12 mesiacov, ktorá uplynula dňa 05.02.2014. Podľa § 216 odsek 3 Trestného poriadku obvinenému bola uložená povinnosť uhradiť poškodenému XXXXX v priebehu skúšobnej doby škodu vo výške 1.000,- eur.  
Podľa § 217 odsek 1 Trestného poriadku „ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.“
Vzhľadom k uplynutiu skúšobnej doby u obvineného som skúmala, či splnil podmienky pre postup v zmysle § 217 odsek 1 veta prvá Trestného poriadku, pričom som zistila, že obvinený nebol v priebehu skúšobnej doby podmienečného zastavenia trestného stíhania súdne trestaný a ani prejednávaný za priestupok, či za iný správny delikt, viedol teda riadny život. Zároveň uhradil poškodenému XXXXX v skúšobnej dobe podmienečne zastaveného trestného stíhania škodu vo výške 1.000,- eur  
Vyhodnotiac vyššie uvedené skutočnosti dospela som k záveru, že u obvineného XXXXX sú splnené podmienky pre postup v zmysle § 217 odsek 1 veta prvá Trestného poriadku a preto som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Renáta Renáčová
prokurátorka